Ismail Abd Muttalib

Ismail bin Abd Muttalib (lahir 1 Disember 1954) merupakan ahli politik Malaysia dari parti UMNO dibawah Barisan Nasional dalam komponen pemerintahan parti Perikatan Nasional (PN) dan kini beliau menyandang jawatan baru sebagai Timbalan Menteri Perumahan dan Kerajaan Tempatan pada 10 Mac. Sebelum menceburi bidang Politik, beliau merupakan seorang Pegawai Tadbir dan Diplomatik (PTD) di Pejabat Daerah Jerantut, Pahang. Beliau mempunyai pengalaman yang cukup luas dalam bidang pentadbiran kerajaan dan amat aktif dalam kerja-kerja sukarelawan. Minat beliau dalam aktiviti sukarela tertanam sejak di bangku sekolah dan ia merupakan titik tolak permulaan penglibatan beliau di dalam arena politik.

Latar Belakang
Dilahirkan di Kampung Pantai, Chenor, Maran, Pahang, anak kedua daripada 5 orang adik beradik ini merupakan seorang yang amat mudah didekati kerana sifat mesra beliau. Bapanya, Haji Abd. Muttalib bin Haji Omar (lahir 1931) merupakan seorang Pesara Guru Agama dan Ibunya Allahyarhamah Hajah Habsah binti Haji Arshad (1936–2008) merupakan seorang Suri Rumah. Anak jati Maran, Pahang ini mendapat pendidikan awal di Sekolah Kebangsaan Chenor. Kemudian beliau telah bersekolah di Sekolah Agama Chenor dan Sekolah Agama Al-Ihsan di Kuantan, Pahang. Beliau kemudian melanjutkan pengajian di Kolej Islam Klang, Selangor sebelum menerima Ijazah Sarjana Muda (Kepujian) Pengajian Islam dari Universiti Kebangsaan Malaysia (UKM). Telah berkahwin dengan dengan Datin Hajah Fatimah binti Haji Kassim dan dikurniakan 6 orang cahaya mata.

Kerjaya
Selepas menamatkan pengajian di Universiti Kebangsaan Malaysia, beliau telah berkhidmat di Sektor awam sebagai Pegawai Tadbir dan Diplomatik di Pejabat Daerah Jerantut, Pahang selama 2 tahun sebelum bertukar ke Unit Perkhidmatan Pejabat Setiausaha Kerajaan Pahang di Kuantan Pahang (SUK Pahang). Di SUK Pahang beliau telah menjawat pelbagai jawatan dan tugas di beberapa Unit berlainan dari tahun 1982 hingga 1988. Beliau kemudian berkhidmat di beberapa Jabatan dan Agensi lain di negeri pahang dan menjawat pelbagai Jawatan Penting seperti Pengarah Cawangan di Jabatan Hal Ehwal Orang Asli Pahang, Penolong Pegawai Daerah Maran, Pemangku Pengurus Besar Yayasan Pahang, Timbalan Pengurus besar Yayasan Basmi Kemiskinan dan yang terakhir sebagai Pengarah Perbadanan Perpustakaan Awam Pahang sebelum membuat keputusan menceburi bidang politik pada tahun 2004.

 Kerjaya politik 
Di arena Politik, beliau mula menjadi Ahli UMNO pada tahun 1982. Pada tahun 2004 beliau telah dilantik sebagai Timbalan Ketua UMNO Bahagian Maran hingga tahun 2007. Beliau juga merupakan Pengerusi Biro Ekonomi dan Disiplin UMNO, Ketua Cawangan UMNO Chenor Seberang dan Timbalan Pengerusi Barisan Nasional Maran. Dalam Pilihan Raya Umum Malaysia 2008, Ismail Bin Abd. Muttalib bertanding menggunakan tiket Barisan Nasional. Beliau telah bertanding di kawasan  parlimen  Maran , negeri Pahang. Ismail Bin Abd. Muttalib telah menang dengan mendapat undi sebanyak 15868. 

Calon lawan ialah Nasrudin Bin Hassan dari PAS mendapat 9,227 undi - Kalah . Peratus pengundi yang keluar ialah  78.9 %. Undi rosak sebanyak  495. 

Pada Pilihan Raya Umum Malaysia 2013, beliau sekali lagi diberi kepercayaan oleh Parti untuk mempertahankan kerusi yang disandang di Parlimen Maran. Beliau telah berjaya mempertahankan kerusi yang disandang dengan menewaskan lawan dari Parti PAS Mujibur Rahman bin Ishak dengan majoriti 6,475 undi. 

Pada Pengumuman Barisan Kabinet baru Malaysia yang diumumkan oleh YAB Perdana Menteri Dato' Sri Najib Tun Razak, YB Dato' Hj. Ismail bin Hj. Abd. Muttalib telah dilantik sebagai Timbalan Menteri Sumber Manusia di Kementerian Sumber Manusia.

 Keputusan pilihan raya 
+ Parliamen Malaysia Includes Pilihan raya umum Malaysia 2004.ThnKawasanCalonUndiPrtsLawanUndiPrtsUndi dibuangMajoritiKeluar2004P086 Ismail Abd Muttalib (UMNO)15,72564.96%Tuan Ibrahim Tuan Man (PAS)8,48335.04%24,9107,24278.19%2008Ismail Abd Muttalib (UMNO)15,86863.23%Nasrudin Hassan (PAS)9,22736.77%25,6726,64178.95%2013Ismail Abd Muttalib (UMNO)19,24960.11%Mujibur Rahman Ishak (PAS)12,77439.89%32,7506,47585.21%2018Ismail Abd Muttalib (UMNO)16,064	49.09%Hasenan Haron (PAS)12,30137.59%33,3633,76381.30%Ahmad Farid Ahmad Nordin (PPBM)4,360	13.32%2022Ismail Abd Muttalib (PAS)19,60047.70%Shahaniza Shamsuddin (UMNO)17,77943.27%41,6651,82177.35%Ahmad Shuhor Awang (AMANAH)3,5478.63%Muhammad Hafiz Al-Hafiz (Bebas)1660.40%

 Anugerah 
  :
 50px Johan Mangku Negara (JMN) (2013)
 50px Pingat Pangkuan Negara (PPN)
  :
 50px Pingat Khidmat Cemerlang (PKC)
 50px Ahli Ahmad Shah Pahang (AAP)
 50px Setia Ahmad Shah Pahang (SAP)
 50px Darjah Indera Mahkota Pahang (DIMP) - Dato' (2005)
 50px Darjah Sri Sultan Ahmad Shah Pahang (DSAP) - Dato' (2013)
 50px Sri Sultan Ahmad Shah Pahang (SSAP) - Dato' Sri (2015)

 Rujukan 

 Lihat juga 
 Analisis Prestasi Barisan Nasional 2008

Kategori:Orang hidup
Kategori:Kelahiran 1954
Kategori:Orang dari Pahang
Kategori:Bekas anggota Pertubuhan Kebangsaan Melayu Bersatu
Kategori:Ahli Dewan Rakyat, Parlimen Malaysia ke-11
Kategori:Ahli Dewan Rakyat, Parlimen Malaysia ke-12
Kategori:Ahli Dewan Rakyat, Parlimen Malaysia ke-13
Kategori:Ahli Dewan Rakyat, Parlimen Malaysia ke-14
Kategori:Timbalan Menteri Kabinet Muhyiddin Yassin pertama
Kategori:Penyokong Kerajaan Muhyiddin Yassin
Kategori:Kekal menyokong Kerajaan Muhyiddin Yassin pertama
Kategori:Ahli Dewan Rakyat, Parlimen Malaysia ke-15
Kategori:Anggota Parti Islam Se-Malaysia